
**** **Cynllun TAPS Cymru ar gyfer Asesiad Ffocws**

|  |  |  |  |
| --- | --- | --- | --- |
| **Pwnc Gwyddoniaeth a DT:** Grymoedd neu Ddeunyddiau | Blwyddyn 5  9-10 oed | | Teitl: Awyrennau papur |
| **Ffocws yr Ymholiad**  Cynllunio’r ymholiad, adnabod a rheoli newidynnau | | **Cyd-destun y Cysyniad**  Sut y gall grymoedd effeithio ar symudiad, gan gynnwys gwrthiant aer | |
| **Ffocws yr Asesiad**   * Ydy’r plant yn gallu cynllunio prawf teg er mwyn ymchwilio i’r ffactorau sy’n effeithio ar allu awyrennau papur i hedfan? * Ydy’r plant yn gallu adnabod y newidynnau y gallant eu rheoli? | | | |
| **Gweithgaredd** *Heddiw byddwn ni’n beirianwyr awyrenneg.*  Archwiliwch y broses o greu a hedfan awyrennau papur. Trafodwch nodweddion gwahanol yr awyrennau a sut y gallent ddweud pa rai oedd yn hedfan ‘orau’? Eglurwch yr angen i ymchwilio i 1 peth ar y tro, a gweld os yw’n cael unrhyw effaith – bydd pob grŵp yn newid 1 nodwedd (nid y cynllun cyfan). Nodwch newidynnau gwahanol y gellid eu newid (e.e. math/maint y papur, nifer y plygion, ongl y fflapiau ac ati) neu fesur (e.e. y pellter hedfan neu’r amser hedfan).  Defnyddiwch fyrddau cynllunio post-it i gynllunio prawf teg.  Gofynnwch i’r disgyblion ddangos/esbonio i chi sut y byddan nhw’n sicrhau bod eu prawf mor deg â phosib (gellir gwneud hyn ar ddechrau ac yn ystod yr ymchwiliad, gan alluogi mwy o blant i esbonio neu ddangos i chi).  Trafodwch sut i gynnal ymchwiliad yn ddiogel (e.e. taflu at un cyfeiriad, enwi awyrennau).  Ewch ati i gynnal y profion a thrafod y canlyniadau ar gyfer awyrennau â nodweddion gwahanol.  **Addasu’r gweithgaredd**  **Cymorth:** Darparu templed awyren a thrafod beth ellid ei newid am y cynllun.  **Estyniad:** Pa newidynnau fyddai’n haws/anoddach i’w rheoli?  **Syniadau eraill:** Cymharu cynlluniau gwahanol â phwyslais ar fesurau y gellir eu hailadrodd yn hytrach na newidynnau.  **Cwestiynau i gefnogi trafodaethau**   * Beth yw’ch cwestiwn chi? * Sut wnewch chi ymchwilio i hyn? * Sut fyddwch chi’n cadw’r prawf yn un teg? * Beth fyddwch chi’n ei newid? * Beth fyddwch chi’n ei fesur? * Beth fyddwch chi’n ei gadw’r un fath? * Allwch chi esbonio pam rydyn ni wedi gwneud y penderfyniadau hyn? | | | |
| **Dangosyddion Asesu**  **Heb eu bodloni hyd yma:** Mae’n gallu dweud beth sy’n cael ei newid. Efallai ei fod angen cymorth i esbonio beth sy’n rhaid ei gadw yr un fath.  **Wedi bodloni:** Mae’n gallu cynllunio prawf teg sy’n nodi un peth i’w newid, un peth i’w fesur/arsylwi a’r ffactorau pwysig i’w cadw’r un fath.  **Dulliau posib o fynd ymhellach:** Nodi sawl ffactor i’w cadw’r un fath, a nodi pa newidynnau fyddai’n anodd eu rheoli. | | | |



Bocs athrawon 4 – casglu tystiolaeth mewn sawl ffordd. Gweler pyramid TAPS am fwy o enghreifftiau.